Football | Naija

Klopp tells Blues 'tufiakwa'

Borussia Dortmund coachi Juergen Klopp don tell Chelsea say make no
even wori demsef say dem dey find am make in come coach dem, say in no
want at all at all, as per the onli tin wey dey in mind na to finish
in kontrak wit the Germany team wey go cari am reach 2016.

" I bin coach Mainz reach seven years before Dortmund show, evri year
sed i for waka enta any Bundesliga klub, but i say 'no, i get kontrak,
i go stay'. I like wetin i dey do for here for Dortmund, na korrect
klub, the Citi sef tight, everytin dey kampe..

' I bin get the same parole dat time wey i dey Mainz" in tok." No b
moni mata for my side, i get moni to chop three times a day. Na big
honor, but as we dey now, i no dey market, abeg make dem no
vex."